CELEX: C2006/281/80
Language: sk
Date: 2006-11-18 00:00:00
Title: Vec F-88/06: Žaloba podaná 28. júla 2006 – Pantalis/Komisia

18.11.2006   
            
            
               SK
            
            
               Úradný vestník Európskej únie
            
            
               C 281/44
            
         Žaloba podaná 28. júla 2006 – Pantalis/Komisia
   (Vec F-88/06)
   (2006/C 281/80)
   Jazyk konania: gréčtina
   Účastníci konania
   
      Žalobca: Ioannis Pantalis (Brusel, Belgicko) (v zastúpení: N. Korogiannakis a N. Keramidas, advokáti)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť rozhodnutie menovacieho orgánu z 18. apríla 2006 v časti týkajúcej sa: a) implicitného odmietnutia menovacieho orgánu upraviť plat žalobcu v súlade so služobným poriadkom pre nezaopatrené dieťa, ktoré má v striedavej výchove; b) odmietnutia menovacieho orgánu uhradiť cestovné výdavky dieťaťa do miesta pôvodu žalobcu v súlade so služobným poriadkom,
            
         
               —
            
            
               nariadiť následné uhradenie a s úrokmi z uvedených súm,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobca, úradník Komisie, ktorý má v striedavej výchove dieťa, ktorého matka je tiež úradníčkou Európskych spoločenstiev, žiadal pri svojom návrate do Bruselu po dobe vyslania mimo Európy, aby mu boli vyplatené príspevky a výhody vzťahujúce sa na dieťa. Úradník konajúci vo veci požadoval predloženie v origináli súhlasného prehlásenia bývalých manželov o úprave práv žalobcu v prejednávanej veci. Keďže toto prehlásenie bolo predložené iba elektronickou poštou, správny orgán žiadostiam žalobcu nevyhovel.
   Žalobca na podporu svojej žaloby namieta porušenie článku 67 služobného poriadku a článkov 7 a 8 prílohy VII služobného poriadku tak, ako sú vykladané judikatúrou. Predovšetkým sa domnieva, že právomoc voľnej úvahy správneho orgánu nie je neobmedzená a musí rešpektovať zásadu správneho úradného postupu a proporcionality. Požadované preukazujúce dokumenty musia mať taktiež priamu súvislosť so žiadaným plnením a musia byť uvedené v príslušných ustanoveniach alebo musia byť nevyhnutne potrebné na určenie výšky plnenia.